b'\n_START_ARTICLE_\nEMO\n_START_PARAGRAPH_\nEMO je tri\xc4\x8drkovna kratica za nekdanjo Tovarno emajlirane posode, dru\xc5\xbebo, ki je bila po 2. svetovni vojni znani izdelovalec emajlirane posode v Celju. Izvira iz predvojne tovarne Westen v tujem lastni\xc5\xa1tvu, ustanovljene leta 1892. Ime si je pozneje spremenila v EMO kot Emajlirnica, metalno industrija in orodjarna. Poleg teh dejavnosti sta se v sklopu dru\xc5\xbebe razvili kemi\xc4\x8dna industrija in proizvodnja kontejnerjev s cinkarno plo\xc4\x8devine._NEWLINE_Po osamosvojitvi Slovenije leta 1991 je dru\xc5\xbeba, tedaj \xc5\xbee kot holding, izgubila precej svojega trga in se je razdelila na ve\xc4\x8d manj\xc5\xa1ih dru\xc5\xbeb. Najpomembnej\xc5\xa1i sta EMO Orodjarna in EMO Kontejner. Obe sta ohranili ime in znak mati\xc4\x8dne dru\xc5\xbebe, dvojnega leva, zaradi prepoznavnosti. Prva se je s svojimi dolgimi izku\xc5\xa1njami na podro\xc4\x8dju globokega vleka in hladnega preoblikovanja usmerila v proizvodnjo zahtevnih orodij za avtomobilsko industrijo, slednja pa v izdelavo kontejnerjev ve\xc4\x8djih dimenzij._NEWLINE_Tudi osnovna proizvodnja posode se je v dru\xc5\xbebi EMO-ETT ohranila, vendar ne ve\xc4\x8d v tak\xc5\xa1nem obsegu.'